《同万中丞过华孝廉园看五色葵花》
明代·孙继皋

葵开五色锦成行，照映琅玕出粉墙。激水调冰山阁午，围棋吹管夏堂凉。

共推暑饮追河朔，不减春游似洛阳。度尽新词人未散，无官真以醉为乡。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。